laion/Wikipedia-Exotic huggingface dataset:
נלסון סמדו

נלסון קבראל סמדו (בפורטוגזית: Nélson Cabral Semedo; נולד ב-16 בנובמבר 1993) הוא כדורגלן פורטוגלי המשחק בעמדת המגן הימני בוולברהמפטון וונדררס ובנבחרת פורטוגל. סמדו התחיל את הקריירה שלו בקבוצת סינטריסה. ב-11 בינואר 2012 חתם על חוזה לחמש שנים בבנפיקה ליסבון, שנכנס לתוקף בסיום עונת 2011/2012. עם תחילת החוזה, סמדו הושאל לפטימה מהליגה הפורטוגלית השלישית עד לסיום העונה. בסיום עונת 2012/2013, חזר לבנפיקה והצטרף לקבוצת המילואים. עם עזיבתו של מקסימיליאנו פריירה את בנפיקה בקיץ 2015, סמדו האריך את חוזהו בקבוצה עד 2021 והפך למגן הימני הבכיר של הקבוצה. ב-9 באוגוסט 2015 סמדו ערך את הופעת הבכורה שלו בבנפיקה במסגרת הגביע הפורטוגלי נגד ספורטינג ליסבון. שבוע לאחר מכן, סמדו הבקיע את שער הבכורה שלו בקבוצה הראשונה של בנפיקה במשחק הליגה נגד אשטוריל. באוקטובר 2015 נפצע בברכו הימנית בעת ששהה עם נבחרת פורטוגל ונעדר חודשיים מהמגרשים. בינואר 2016 חזר לשחק, אך איבד את מקומו בהרכב לאנדרה אלמיידה וחזר לשחק עם קבוצת המילואים. בעונת 2016/2017 סמדו חזר להרכב של בנפיקה וסיים את העונה ככדורגלן השנה בפורטוגל. ב-14 ביולי 2017 סמדו חתם בברצלונה מליגת העל הספרדית תמורת 35 מיליון אירו. ב-23 בספטמבר 2020 עבר סמדו לפרמייר-ליג וחתם בוולברהמפטון וונדרס בחוזה לשלוש שנים. סמדו ערך את הופעת הבכורה שלו בוולבס והופעתו הראשונה בפרמייר ליג בתבוסה 4–0 בחוץ מול וסטהאם יונייטד ב-27 בספטמבר 2020. באוקטובר 2015 סמדו זומן לראשונה לסגל נבחרת פורטוגל. ב-11 באוקטובר 2015 סמדו ערך את הופעת הבכורה שלו בנבחרת בניצחון 1–2 נגד סרביה במסגרת מוקדמות יורו 2016. סמדו הורחק אחרי שקיבל כרטיס צהוב שני בניצחון 1–2 נגד מקסיקו במשחק על המקום השלישי במסגרת גביע הקונפדרציות 2017. נכלל בסגל נבחרת פורטוגל לטורניר יורו 2024. בנפיקה ליסבון אליפות פורטוגל (2): 2015/16, 2016/17 הגביע הפורטוגלי: 2016/17 גביע הליגה הפורטוגלי: 2015/16 הסופר קאפ הפורטוגלי: 2016 ברצלונה אליפות ספרד (2): 2017/18, 2018/19 הגביע הספרדי: 2017/18 הסופרקאפ הספרדי: 2018 פורטוגל ליגת האומות: 2019 פריצת העונה בליגת העל הפורטוגלית: 2016/17 מדיה וקבצים בנושא נלסון סמדו בוויקישיתוף נלסון סמדו, באתר Transfermarkt נלסון סמדו, באתר Soccerway נלסון סמדו, באתר BDFutbol נלסון סמדו, באתר WorldFootball.net נלסון סמדו, באתר National Football Teams נלסון סמדו, באתר FootballDatabase.eu Convocados para o Euro 2024 באתר הרשמי של פדרציית הכדורגל הפורטוגלית, 21 במאי 2024 (בפורטוגזית)
אן פירבנק

אן פירבנק (באנגלית: Ann Firbank; נולדה ב-9 בינואר 1933) היא שחקנית קולנוע, טלוויזיה ותיאטרון בריטית שהקריירה שלה משתרעת על פני שישה עשורים. אחד מתפקידיה הידועים של פירבנק הוא בדמות אן אליוט במיני-סדרה "הטיית לב" על פי הרומן באותו שם מאת ג'יין אוסטן. פירבנק נולדה בעיר סיקינדראבאד במדינת אנדרה שבהודו. ב-1971 כיכבה פירבנק בתפקיד הראשי בדמות אן אליוט בסדרת הדרמה של רשת ITV "הטיית לב" עיבוד לרומן באותו שם מאת ג'יין אוסטן. ב-1978 גילמה את דמותה של הנסיכה אלכסנדרה בסדרת הטלוויזיה "לילי". בקולנוע שיחקה בסרטים "התאונה" (1967), "סקרלט פימפרנל" (1982) ו"אנה והמלך" (1999). ב-2005 הופיעה פירבנק בדרמה התקופתית "אליזבת הראשונה" לצדה של הלן מירן. ב-2012 שיחקה פירבנק בהפקה של המחזה "The Golden Dragon" בתיאטרון ג'אגריטי בבנגלור שבהודו. מבקר בעיתון "The Hindu" ואמר ש"היא צעירה ונמרצת בגיל 79" וש"נוכחות השחקנית בולטת על הבמה". ב-2014 הופיעה בהפקה של המחזה "ציד המכשפות" בתיאטרון אולד ויק בתפקיד רבקה נורס המבוגרת. פירבנק היא חברתה של השחקנית הסקוטית אמנדה ווקר. היא הייתה מאורסת לשחקן פטריק דונן לפני שהתאבד ב-1958, על אף העובדה שהוא היה אז נשוי באותו זמן לשחקנית אוד ג'והנסן. בילי בדאי (2010) Billy Liar, תיאטרון וסט יורקשייר פלייהאוס (2012) The Golden Dragon, תיאטרון ג'גירטי ציד המכשפות (2014) The Crucible, תיאטרון אולד ויק אן פירבנק, במסד הנתונים הקולנועיים IMDb (באנגלית) אן פירבנק, באתר AllMovie (באנגלית) אן פירבנק, במסד הנתונים הקולנועיים KinoPoisk (ברוסית) Troost, Linda; Greenfield, Sayre N, eds. (2001). "Appendix". Jane Austen in Hollywood. University Press of Kentucky. p. 206. ISBN 978-0-8131-9006-8. Bolton, H. Philip (2000). Women Writers Dramatized: A Calendar of Performances from Narrative Works Published in English to 1900. Bloomsbury Academic. p. 14. ISBN 978-0720121179. Sinyard, Neil. "Accident (1967)". Screenonline. British Film Institute. נבדק ב-7 בספטמבר 2015. {{cite news}}: (עזרה) "Ann Firbank". British Film Institute. אורכב מ-המקור ב-2015-09-06. נבדק ב-7 בספטמבר 2015. {{cite web}}: (עזרה) Parrill, Sue; Robison, William B. (2013). The Tudors on Film and Television. McFarland. p. 49. ISBN 978-0786458912. Datta, Sravasti (25 בינואר 2012). "A method in the chaos". The Hindu. נבדק ב-7 בספטמבר 2015. {{cite news}}: (עזרה) Taylor, Paul (4 ביולי 2014). "The Crucible, Old Vic, review: 'Unmissable'". The Independent. נבדק ב-7 בספטמבר 2015. {{cite news}}: (עזרה) "Interview: Ann Firbank Actor – My life in clothes". The Scotsman. 3 בינואר 2010. נבדק ב-7 בספטמבר 2015. {{cite news}}: (עזרה) "Bygones: Derby-born actor Patric Doonan was never destined for starring role". Derby Telegraph. 17 ביוני 2015. אורכב מ-המקור ב-2015-06-22. נבדק ב-7 בספטמבר 2015. {{cite news}}: (עזרה) Hickling, Alfred (9 בספטמבר 2010). "Billy Liar". The Guardian. נבדק ב-7 בספטמבר 2015. {{cite news}}: (עזרה)
נחל קורן

נחל קורן הוא נחל איתן הזורם בעמק החולה ומהווה את הפלג המערבי ביותר של נחל דן. הנחל מתחיל כחצי קילומטר צפונית לקיבוץ הגושרים כפלג שמתפצל מנחל דן וזורם דרומה לאורך כ-3.5 ק"מ. הוא נשפך לנחל חרמון סמוך לקיבוץ שדה נחמיה, בקטע שבין שפך נחל דן והמפגש עם נחל שניר שיוצרים את נהר הירדן. לנחל אין אגן ניקוז נרחב של מי גשמים ואת מימיו הוא מקבל כמעט רק מנחל דן וממספר מעיינות קטנים. על כן, הזרימה בנחל היא כמעט קבועה במהלך כל עונות השנה. לאורך כקילומטר, בחלקו הצפוני, עובר נחל קורן בתוך ערוץ צר הנמצא בתוך ערוץ רחב יותר שרוחבו כ-30 מטר וקירותיו תלולים הנחזים כנהר בתוך תחום הצפתו. בנוסף, בערוץ הרחב שכבות סחף של עד 5 מטר. בגלל חוסר ההתאמה בין כמות המים הזורמים בנחל קורן ונחל דן עם סימני הסחף בערוצו, מניחים שנחל קורן זורם בערוץ קדום של נחל שניר, שנפרץ עוד בתקופה שבין הפליסטוקן התיכון והעליון כאשר פני אגם החולה היו כ-110 מטר מעל גובה פני הים. כאשר פני אגם החולה ירדו ל-90 מטר מעל גובה פני הים, הוסת נחל שניר מערבה ובנחל קורן נשאר יובל קטן של נחל שניר. יובל זה חתר לו ערוץ נמוך יותר בתוך הערוץ הקדום, הרחב יותר. סביב ערוצו של נחל קורן נמצא פארק הנהר הנעלם, בו סבכי עצים, הליכה בין פלגי מים וגם טחנת קמח עתיקה מהתקופה הנאוליתית. יהודה קרמון, עמק חולה הצפוני, הוצאת ספרים ע"ש י"ל מאגנס, תשט"ז, עמ' 43–45 יהודה קרמון, התהוות הנוף של עמק חולה, ידיעות החברה לחקירת ארץ ישראל ועתיקותיה, א–ב תשט"ו, עמ' 81–83 פה ושם בארץ ישראל, חדשות, 4 באוקטובר 1993
אליפות ברזיל בכדורגל 1974

אליפות ברזיל בכדורגל 1974 הייתה הפעם ה-18 בו נערכה תחרות ארצית בכדורגל בברזיל. היא אורגנה על ידי קונפדרציית הספורט הברזילאית. המשחקים החלו ב-9 במרץ 1974 והסתיימו ב-1 באוגוסט 1974. בתחרות השתתפו 40 קבוצות. התחרות נערכה במספר שלבים: הקבוצות חולקו ל-2 בתים תוך קיום משחק בית ומשחק חוץ בין קבוצות הבית. 12 קבוצות מכל בית העפילו לשלב השני. בשלב זה הוקמו 4 בתים תוך קיום משחק בית ומשחק חוץ בין קבוצות הבית. השלב השלישי היה "פיינל-פור" בין מנצחי הבתים של השלב השני תוך קיום משחק בודד בין הקבוצות. בסוף נערך משחק הגמר במהלך שלבי האליפות עבור הניצחון הוענקו שתי נקודות ונקודה עבור תוצאת תיקו. ואסקו דה גאמה זכתה באליפות. זו הייתה הזכייה הראשונה בתולדות המועדון. סאו פאולו - 6 ריו דה ז'ניירו - 6 מינאס ז'ראיס - 3 פרנמבוקו - 3 סיארה - 3 ריו גראנדה דו סול - 2 פרנה - 2 באהיה - 2 פארה - 2 אמזונאס - 2 אלגואס - 1 סרז'יפה - 1 ריו גראנדה דו נורטה - 1 המחוז הפדרלי של ברזיל - 1 אספיריטו סאנטו - 1 גויאס - 1 מרניאו - 1 מאטו גרוסו דו סול - 1 פיאאוי - 1 סנטה קטרינה - 1 רוברטו דינמיטה, שחקנה של ואסקו דה גאמה כבש 16 שערים וזכה בתואר מלך השערים של האליפות. זיקו, שחקנה של פלמנגו זכה בפרס "כדור הזהב" לכדורגלן העונה. נתונים מאתר rsssf נתונים מאתר futpedia
חזי סימנטוב

חזי סימנטוב (נולד ב-17 בפברואר 1974) הוא עיתונאי ישראלי, המשמש ראש הדסק לענייני ערבים בחדשות 13. חזי סימנטוב הוא הבכור מבין שני בנים ליוסף סימנטוב ולכרמלה לבית ארוילי, ילידי עיראק. סימנטוב שירת בצה"ל בחיל הרפואה. למד לתואר ראשון במזרחנות באוניברסיטת בר-אילן, ודובר ערבית שוטפת. בשנת 2002 הצטרף לערוץ 10 והחל לעבוד בדסק הערבים של הערוץ. ב-2012 מונה סימנטוב לכתב השטחים של הערוץ, במקומו של שלומי אלדר, במקביל לתפקידו כמנהל דסק הערבים של ערוץ 10. סימנטוב השתתף בסיקור מלחמת לבנון השנייה, מבצע עופרת יצוקה, שחרור גלעד שליט, מבצע עמוד ענן, מבצע צוק איתן, ומלחמת חרבות ברזל. ב-2015 יצר סדרת כתבות במסגרת מהדורת החדשות של ערוץ 10 בנוגע למחנות הפליטים בשטחים, וסדרת כתבות בנוגע לאסירים הביטחוניים הפלסטינים. ב-2016 יצר סדרת כתבות בנוגע למניעים הגורמים לילדים פלסטינים לבצע פיגועי טרור. ב-2019 עבר לחדשות 13 כחלק ממיזוג רשת וערוץ עשר והמשיך לשמש כפרשן ומגיש לענייני ערבים. ב-2024 מונה לראש הדסק לענייני ערבים. סימנטוב מתגורר בפתח תקווה. מדיה וקבצים בנושא חזי סימנטוב בוויקישיתוף חזי סימנטוב, ברשת החברתית אקס (טוויטר) דוד ורטהיים‏, פגישה פרונטלית: חזי סימן טוב ישמש ככתב השטחים של חדשות 10, באתר וואלה, 12 בדצמבר 2012 חזי סימנטוב, מחנה הפליטים שועפט, איך צומח מעוז חמאס חמש דקות מהבירה, באתר נענע 10, 4 בינואר 2015 חזי סימנטוב, דילמת האסירים: מהכלא הישראלי לגיבורי תרבות פלסטינים, באתר נענע 10, 9 באוגוסט 2015 חזי סימנטוב, ילדים מחבלים: מה המניעים מאחורי טרור הילדים?, באתר נענע 10, 5 בפברואר 2016 גיל משעלי, ‏אחרי העזיבה המתוקשרת: חזי סימנטוב יחליף את צבי יחזקאלי בחדשות 13, באתר ‏מאקו‏, 1 במאי 2024
אקסטנציה

האם התכוונתם ל... הוראה – בפילוסופיה של השפה ובתורת המשמעות, אקסטנציה היא הדבר הממשי אליו מכוון ביטוי לשוני או מושג מתיחה (שריר) – נקראת גם אקסטנציה (extension); ראו אנטומיה - מונחים, וכן המושג ההפוך, כפיפה (שריר)
עכובית ים-תיכונית

עכובית ים-תיכונית (שם מדעי: Maja squinado) הוא מין של סרטן קצר בטן נודד, הנפוץ בצפון-מזרח האוקיינוס האטלנטי והים התיכון. עכובית ים-תיכונית ניזונה ממגוון גדול של אורגניזם, כמו גם  אצות ורכיכות בעיקר בחורף, קווצי עור כגון קיפודי ים ומלפפוני ים בקיץ. הנדידה מתקיימת בדרך כלל בסתיו, כאשר הסרטנים עוברים כ-160 ק"מ. תוך שמונה חודשים. כל הסרטנים חשופים כטרף במיוחד בתקופה שהם משילים את עורם, עכובית ים-תיכונית מציג בזמן זה התגודדות חברתית ככל הנראה כהגנה מפני טורפים. הנקבות יכולות לייצר עד ארבע הטלות בשנה. בכל שנה נתפסים מעל 5,000 טון של ארכובית ים-תיכונית כחלק מדיג מסחרי, יותר מ-70% מכמות זאת מול החוף של צרפת, מעל 10% בחופה של בריטניה, 6% באיי התעלה, 3% של ספרד ושל אירלנד, 2% מן קרואטיה, 1% מן פורטוגל, השאר מגיע מונטנגרו, דנמרק ומרוקו, למרות שהנתונים הרשמיים נתונים בספק. את האיחוד האירופי מגביל את הגודל המינימלי המותר לדוג את הארכובית הים-תיכונית ל-120 מ"מ, בכמה מדינות בודדות יש תקנות אחרות, כגון איסור על דיג נקבות נושאות ביצים בספרד, ועונות אסורות לדייג בצרפת ובאיי התעלה מדיה וקבצים בנושא עכובית ים-תיכונית בוויקישיתוף עכובית ים-תיכונית, באתר ITIS (באנגלית) עכובית ים-תיכונית, באתר NCBI (באנגלית) עכובית ים-תיכונית, באתר Animal Diversity Web (באנגלית) עכובית ים-תיכונית, באתר GBIF (באנגלית) Carl Meyer. "Maja squinado, the European Spider Crab: Biology and Fishery". University of Hawaii. נבדק ב-4 באוקטובר 2010. {{cite web}}: (עזרה) Bernardez, C., J. Freire & E. Gonzalez–Gurriaran, (2000). "Feeding of the spider crab Maja squinado in rocky subtidal areas of the Ria de Arousa (north-west Spain)". Journal of the Marine Biological Association of the United Kingdom. 80 (1): 95–102. doi:10.1017/S0025315499001605.{{cite journal}}: תחזוקה - ציטוט: extra punctuation (link) תחזוקה - ציטוט: multiple names: authors list (link) E. Gonzalez–Gurriaran, J. Freire & C. Bernardez (2002). "Migratory patterns of female spider crabs Maja squinado detected using electronic tags and telemetry". Journal of Crustacean Biology. 22 (1): 91–97. doi:10.1651/0278-0372(2002)022[0091:MPOFSC]2.0.CO;2. אורכב מ-המקור ב-2007-01-14. נבדק ב-2017-07-14. Le Foll, D. (1 בנובמבר 1993). "Biology and fisheries of the spider crab Maja squinado (Herbst) in western English Channel" (PDF) (בצרפתית). Ph.D. thesis, Université de Bretagne Occidentale. {{cite web}}: (עזרה) Sampedro, M. P.; E. Gonzalez–Gurriaran (2004). "Aggregating behaviour of the spider crab Maja squinado in shallow waters". Journal of Crustacean Biology. 24 (1): 168–177. doi:10.1651/C-2404. L. Garcia–Florez & P. Fernandez–Rueda (2000). "Reproductive biology of spider crab females (Maja brachydactyla) off the coast of Asturias (north-west Spain)". Journal of the Marine Biological Association of the United Kingdom. 80 (6): 1071–1076. doi:10.1017/S0025315400003131. "Global Capture Production 1950–2004". Food and Agriculture Organization. 9 בספטמבר 2006. {{cite web}}: (עזרה) "Council Regulation (EEC) No 3094/86". Official Journal of the European Economic Community. 7 באוקטובר 1986. {{cite journal}}: (עזרה)
מערת ונגארד

מערת ונגארד (באנגלית: Vanguard Cave) היא מערת חוף טבעית בצד הדרומי של צוק גיברלטר המהווה חלק מהקומפלקס של מערת גורהם. קומפלקס זה כולל ארבע מערות אשר הוכרזו בשנת 2016 כאתר מורשת עולמית על ידי אונסק"ו, והוא אחד ממקומות ההתיישבות האחרונים של האדם הניאנדרטלי הידועים לחוקרים כיום, כאשר תקופת ההתיישבות הניאנדרטלית בו מתוארכת ל-55,000 עד 28,000 שנים קודם לזמננו. גובהה של מערת ונגארד הוא 35 מטרים, והיא מכילה 1.7 מטרים של מרבצים. המערה, הממוקמת מטרים ספורים ממערת גורבם (שנחפרה ב-1951), נחפרה לראשונה בשנת 1989. בחלקה העליון של המערה ניכרים שרידי בור אש לנוכחות האפר והתגובות התרמיות בחול המערה. בתוך בור האש נמצאו שריפות צדפות שרופות ושפע. יחד עם הליבה תועד גם מכלול של פתיתי אבן שחולצו מליבה אחת, מה שאפשר לנו לשחזר את כל תהליך הקישור על ידי צירוף לחתיכות כמו חידה. זה דבר שקשה מאוד למצוא בארכאולוגיה, שכן עיסוקים מתמשכים או תהליכים שונים משנים את המיקום והשימור המקוריים של פריטים רבים, אך המאפיינים של מערת ואנגארד הופכים אותה למקום מיוחד מאוד בו אנו יכולים לחוות יום בחיים של ניאנדרטלי כאילו אנו צופים בתמונה. בחלק האמצעי של רצף מערת ואנגארד, יחד עם שרידי יעלים ואיילים אדומים, נחשפו כמה שברי עצם השייכים ליונקים ימיים. אלה כללו חותם נזיר ים תיכוני (Monachus monachus), עם סימני חיתוך שהופקו בכלי אבן, וכן נוכחות של נפוץ (Delphinus delphis) ו-Dolphins Bottlenose (Tursiops truncatus) יחד עם Seabream. אף על פי ששרידי הדולפינים והדגים אינם מציגים סימני חיתוך, הם נמצאים בהקשר אנתרופי, ללא פעולות של טורפים. הם גם רחוקים מקו החוף, שהיה באותה עת במרחק של יותר מקילומטר אחד מהמערה, ולכן נראה שהובלת בעלי חיים אלה לצריכה היא יותר מובהקת. בשנת 2008 פורסם שהמערה מספקת עדויות על כך שהדיאטה של ההומו ניאנדרתלנסיס הייתה מגוונת יותר מהתפיסה שרווחה במחקר עד אז. כיום משערים שהדיאטה של ההומו ניאנדרתלסיס כללה גם דגים, רכיכות, וכן בעלי חיים ימיים כמו דולפינים וכלבי ים נזיריים. על אף שבמבט פשוט הדברים נראים כברורים, שכן מערת ונגארד ממוקמת בצמוד לים אלבוראן, החוקרים דווקא מעריכים שבתקופת ההתיישבות הניאנדרטלית, המערה הייתה רחוקה כ-4.5 קילומטרים מהחוף. גובה פני הים הנמוך סייע לאדם הקדמון בכך שחשף איים קטנים בין גיברלטר והחוף של צפון אפריקה, וייתכן שדבר זה הקל עליהם לחצות את מצר גיברלטר בן 14 הקילומטרים (כיום). מדיה וקבצים בנושא מערת ונגארד בוויקישיתוף Vanguard Cave and the exploitation of marine resources by Neanderthals, GIBRALTAR NATIONAL MUSEUM
איסר

האם התכוונתם ל... איסֶר הוא שם פרטי אשכנזי שהוא וריאנט של השם "ישראל": אריה איסר – גאולוג ישראלי יוסיף איסר – צייר, קריקטוריסט וגרפיקאי יהודי רומני אחר: איסר – כינויו במשנה של המטבע הרומי אָס איסר (עיר) – עיירה באלג'יריה מחוז איסר – מחוז באלג'יריה שבירתו איסר איסרמן ישראל איסר איסרלין איזר
משפחת הפשע לביא

משפחת הפשע לביא היא משפחה המנהלת ארגון פשע וחלק מחבריה הם פושעים מורשעים. ראשי המשפחה, אופיר, ועמוס לביא פעלו בחסותו של ראש משפחת הפשע הדרומית שלום דומרני. ולאחר מכן השתלטו על חלק מנכסיו. המשפחה מתגוררת ברחובות, בשכונת קריית משה. בשנים 2013–2015 ניהלו מאבק עם האחים שלמה ממושב חלץ, כאשר חבר כנופיה של דומרני, נהרג מפיצוץ מטען באשקלון. בשנת 2015 נקשר שמם לרצח שלום שלמה, אחיו של בני שלמה ביציאה מביתו במושב תלמים. ביוני 2017 נרצח רומן אנטון, שהיה סוכן סמוי של המשטרה, וחבר לשעבר בארגון הפשע של משפחת לביא. בפברואר אותה שנה נעצר רומן עם שלושה מחיילי משפחת לביא בחשד להטמנת מטען חבלה בפארק באשדוד וגויס לפעול כסוכן סמוי, בעקבות רציחתו הועמדו לדין 3 חברים בארגון הפשיעה. עמוס "הקטן" לביא ודוד פלוס, חתמו על הסדר טיעון וירצו 9 ו-6 שנות מאסר בהתאמה לאחר הודאתם בעברות קשירת קשר ומתן אמצעים לביצוע פשע ואילו רומן אגרונוב שהואשם ברצח, הורשע בסיוע לרצח ונגזרו עליו 17 שנות מאסר. בינואר 2019 לאחר שהתנהל נגדם תיק בנוגע לניסיון רצח, המשפט נסגר בהסדר טיעון בשל כשלים ראייתים. על אופיר לביא נגזר עונש של 5 שנים ושמונה חודשי מאסר ועל עמוס לביא נגזרו 19 חודשי מאסר בגין עבירות נשק. באוקטובר 2023 נורה באשקלון עבריין המשתייך לארגון ונפצע אנושות. מותו נקבע מאוחר יותר בבית החולים. רועי שפילמן ורגב גולדמן, "אנחנו לא משפחת פשע": עלילות היס"מ בבית משפחת לביא, באתר nrg‏, 8 ביולי 2012 אלי סניור, התרגיל המשטרתי שהעבריינים צילמו וקלטו, באתר ynet, 15 בנובמבר 2013 אופיר ועמוס לביא, באתר "ידע" שמעון איפרגן, ‏"מה שעשו לעמוס זו השפלה ופגיעה בכבוד. תפרוץ פה מלחמת עולם", באתר ‏מאקו‏, 9 בינואר 2022 שמעון איפרגן, ‏תיעוד: חתונתו של ראש ארגון הפשע עמוס לביא רגע אחרי פיצוץ מטען החבלה, באתר ‏מאקו‏, 11 בינואר 2022 היום שאחרי כליאת דומרני: דם יזרום ברחובות, האחים לביא ישתלטו על השטח, באתר MyNET, דצמבר 2016 ברהנו טגניה, ‏החיסול ברחובות: סוכן משטרתי נרצח, באתר ‏מאקו‏, 14 ביולי 2017 גלעד מורג, "תביאו אותו, אני בעצמי אהרוג אותו": העדות הדרמטית ברצח הסוכן, באתר ynet, 25 בנובמבר 2020
וינסטון וסר דודלי דינג דונג

וינסטון וסר דודלי דינג דונג (באנגלית: Winston Steinburger and Sir Dudley Ding Dong) היא סדרת אנימציה אוסטרלית-קנדית שנוצרה על ידי מייק גייגר. הסדרה הייתה אמורה להתחיל את השידור שלה ב-2014 אך לבסוף שודרה ב-2016 ב-ABC Me, אוסטרליה וב-2017 ב-Teletoon קנדה. בהמשך הסדרה נמכרה לעוד מדינות כגון: צרפת, בלגיה. הסדרה החלה את שידוריה בישראל החל מה-15 באוקטובר 2017. הסדרה עוקבת אחרי הרפתקאותם של ילד צעיר בשם וינסטון וחברו הכי טוב, דאדלי החתול שלו. אתר האינטרנט הרשמי של וינסטון וסר דודלי דינג דונג "וינסטון וסר דודלי דינג דונג", במסד הנתונים הקולנועיים IMDb (באנגלית) "וינסטון וסר דודלי דינג דונג", במיזם "אישים" לתיעוד היצירה הישראלית eOne Family inks Teletoon and ABC3 deals for Winston eOne Sells ‘Winston Steinburger’ to France & Belgium
אליפות ברזיל בכדורגל 1975

אליפות ברזיל בכדורגל 1975 הייתה הפעם ה-19 בו נערכה תחרות ארצית בכדורגל בברזיל. היא אורגנה על ידי קונפדרציית הספורט הברזילאית. המשחקים החלו ב-20 באוגוסט 1975 והסתיימו ב-14 בדצמבר 1975. בתחרות השתתפו 42 קבוצות. התחרות נערכה במספר שלבים: הקבוצות חולקו ל-4 בתים תוך קיום משחק בית ומשחק חוץ בין קבוצות הבית. בשלב השני הוקמו 6 בתים. בית א' ובית ב' כללו 10 קבוצות (5 קבוצות מכל בית של השלב הראשון).קבוצות של בתים אלו ערכו משחקים בשיטת משחק בית ומשחק חוץ. 6 קבוצות מכל בית העפילו לשלב השלישי. בנוסף לכך הוקמו 4 בתים נוספים. בבתים אלו קבוצות ערכו עם הקבוצות של אותו בית משחק בודד. הקבוצה המנצחת של הבית העפילה לשלב השלישי. השלב השלישי 16 קבוצות הולקו ל-2 בתים. המשחקים נערכו בשיטת משחק בית ומשחק חוץ. בשלב הרביע השתתפו 4 קבוצות. המשחקים נערכו בשיטת הנוקאוט. במהלך שלבי האליפות עבור הניצחון הוענקו שתי נקודות ונקודה עבור תוצאת תיקו. במידה וניצחון הושג בהפרש של שני שערים או יותר, לקבוצה המנצחת הוענקה נקודה נוספת. אינטרנסיונל זכתה באליפות. זו הייתה הזכייה הראשונה בתולדות המועדון. סאו פאולו - 6 ריו דה ז'ניירו - 6 מינאס ז'ראיס - 3 פרנמבוקו - 3 סיארה - 2 ריו גראנדה דו סול - 2 פרנה - 2 באהיה - 2 פארה - 2 אמזונאס - 2 אלגואס - 1 סרז'יפה - 1 ריו גראנדה דו נורטה - 1 המחוז הפדרלי של ברזיל - 1 אספיריטו סאנטו - 1 גויאס - 2 מרניאו - 1 מאטו גרוסו - 1 פיאאוי - 1 סנטה קטרינה - 1 פאראיבה - 1 משתתפי משחק הגמר העפילו לגביע ליברטדורס פלאביו, שחקנה של אינטרנסיונל כבש 16 שערים וזכה בתואר מלך השערים של האליפות. ואלדיר פרס, שחקנה של סאו פאולו זכה בפרס "כדור הזהב" לכדורגלן העונה. נתונים מאתר rsssf נתונים מאתר futpedia
יחסי מאוריציוס–צרפת

יחסי מאוריציוס–צרפת הם היחסים ההיסטוריים, הפוליטיים, הכלכליים, החברתיים והתרבותיים שבין הרפובליקה הצרפתית לבין רפובליקת מאוריציוס. מאוריציוס חולקת גבול ימי עם ראוניון, מחוז של צרפת שמעבר לים. הקשרים בין צרפת למאוריציוס החלו ב-1710 כאשר מאוריציוס הפכה למושבה צרפתית ששמה "איל דה פראנס" (האי הצרפתי, Isle De France), בירת מאוריציוס קרויה על שם לואי ה-15 מלך צרפת. מחלוקת בין שתי המדינות היא הריבונות על האי טרומלין, הנכלל במחוז ראוניון; הריבונות על האי נטענת על ידי מאוריציוס. צרפת מיוצגת במאוריציוס באמצעות שגרירות שהיא מחזיקה בפור לואי, בירת המדינה. בעוד מאוריציוס מיוצגת בצרפת באמצעות שגרירות שהיא מחזיקה בפריז, בירת המדינה. יחסי המסחר של מאוריציוס וצרפת התרחבו במהלך השנים. צרפת היא המדינה ממנה מגיעים הכי הרבה תיירים למאוריציוס והיא שותפה בשוק המאוריצי במגוון רבדים וצורות שונות. מדיה וקבצים בנושא יחסי מאוריציוס–צרפת בוויקישיתוף אתר שגרירות צרפת במאוריציוס אתר שגרירות מאוריציוס בצרפת "La France et Maurice" (בצרפתית). www.diplomatie.gouv.fr. נבדק ב-2 בפברואר 2014. {{cite web}}: (עזרה)
קרל גוסטב m/45

קרל גוסטב m/45 הוא תת-מקלע מתוצרת יצרנית הנשק השוודית Carl Gustafs Stads Gevärsfaktori. ידוע גם בשם Kulsprutepistol m/45 (בשוודית: תת-מקלע m/45) ובקרב הכוחות המזוינים של ארצות הברית בשם Swedish K. הוא תוכנן על ידי גונאר ג'ונסון, ואומץ בשנת 1945 (ומכאן שמו, m/45). נשק זה היה התמ"ק התקני של צבא שוודיה בין 1945 ו-1965. הוא הוחלף בהדרגה על ידי רובי הסער Ak 4 ו-Ak 5. m/45 פותח בשנים 1944–1945, בעיצוב שהסתמך על מספר דגמים קודמים, עם שיפורים. תהליכי הייצור של ה-MP40 הגרמני, הסטן הבריטי והפפ"ש וה-פפ"ס הסובייטים נלמדו היטב בעת תכנון נשק זה. שני עיצובים נבדקו בשנת 1944, האחד של Carl Gustafs Stads Gevärsfaktori והשני של Husqvarna Vapenfabrik AB, ואב הטיפוס של Carl Gustafs Stads Gevärsfaktori נבחר להמשך פיתוח. גרסת הייצור הראשונה נכנסה לשימוש בשנת 1945. ה-m/45 התקני יכול לירות אש אוטומטית בלבד. ירי בודד אפשרי לאחר תרגול, על ידי עזיבת ההדק מיד לאחר הכדור הראשון. לנשק יש מנגנון מכנס פתוח עם נוקר קבוע. קצב אש נמוך יחסית של 500–600 כדורים בדקה, והדף קטן יחסית הופך אותו לקל יחסית לשליטה בירי אוטומטי. ה-m/45 מדויק למדי עד לטווח של 200 מטרים. ה-m/45 משתמש במחסנית ישרה בת 36 כדורים, שצידה האחורי רחב יותר מן הקדמי. מבנה זה מאפשר פעולה אמינה יותר בתנאי אבק וקיפאון. ל-m/45 אין נצרה. במקום זאת, כדי לאבטח את הנשק יש למשוך את ידית הדריכה אל תוך חריץ נעילה שנמצא מעל חריץ התנועה הרגילה של הידית. דבר זה מגדיל מעט את הזמן שאורכת תחילת הפעלת הנשק, משום שהמפעיל צריך להסיר את ידו הימנית מידית האחיזה ולהזיז את ידית הדריכה אל מקומה, בדומה לרובה בריחי. קרלו (תת-מקלע) מדיה וקבצים בנושא קרל גוסטב m/45 בוויקישיתוף
דני סבאיוס

דניאל סבאיוס פרננדס (בספרדית: Daniel Ceballos Fernández; נולד ב-7 באוגוסט 1996) הוא כדורגלן ספרדי המשחק בעמדת הקשר בריאל מדריד ובנבחרת ספרד. סבאיוס התחיל את הקריירה שלו בקבוצת הילדים של סביליה אליה הצטרף בגיל 8. בגיל 13 סבל מדלקת בסמפונות ושוחרר מסביליה והצטרף לאוטרטה, קבוצה של עיר הולדתו וכעבור שנתיים הצטרף למחלקת הנוער של ריאל בטיס. ב-22 בפברואר 2014 חתם על החוזה המקצועי הראשון שלו. ב-26 באפריל 2014 סבאיוס שיחק את משחקו הראשון בקריירה בניצחון 0–1 נגד ריאל סוסיאדד. עם ירידה של בטיס לליגה השנייה, סבאיוס הפך לשחקן הרכב בקבוצה. ב-21 בדצמבר 2014 סבאיוס הבקיע את שער הבכורה שלו בקריירה בניצחון 0–2 נגד ראסינג סנטאנדר. ב-15 באוקטובר 2015 סבאיוס האריך את חוזהו במועדון עד 2020. ב-14 ביולי 2017 סבאיוס חתם בריאל מדריד ל-6 שנים. ב-16 באוגוסט 2017 סאביוס ערך את הופעתו הראשונה בריאל מדריד, כאשר עלה מהספסל במשחק של הסופר קאפ הספרדי מול ברצלונה. סאביוס היה שותף לזכייה השלוש עשר של ריאל מדריד בליגת האלופות, לאחר ששותף בארבע משחקים בליגת האלופות בעונת 2017/2018. ב-13 בינואר 2019 כבש את שערו הראשון בריאל מדריד בבעיטה חופשית, בהפסד הליגה 1–2 לריאל בטיס. ב-25 ביולי 2019 הושאל לעונה אחת לארסנל מהפרמייר ליג. ב-5 בנובמבר 2014, זומן סאביוס לנבחרת ספרד על גיל 19, לכבוד אליפות אירופה בכדורגל עד גיל 19. סאביוס ערך את הופעתו הראשונה בנבחרת ספרד עד גיל 21, ב-26 במרץ 2015 במשחק הידידות מול נבחרת נורווגיה. סאביוס היה שותף לזכייה של נבחרת ספרד עד גיל 21, באליפות אירופה בכדורגל עד גיל 21 ונכלל בקבוצת הטורניר, בנוסף לכך הוא זכה בפרס השחקן המצטיין של הטורניר. סאביוס ערך את הופעתו הראשונה בנבחרת ספרד הבוגרת, ב-11 בספטמבר 2018 בניצחון 0–6 מול נבחרת קרואטיה במסגרת ליגת האומות. הוא כבש את שערו הראשון בנבחרת ב-15 בנובמבר 2018. סאביוס זומן לסגל ספרד לקראת אליפות אירופה בכדורגל עד גיל 21 לשנת 2019. ריאל בטיס אליפות הליגה השנייה בספרד: 2014/2015 ריאל מדריד הסופר קאפ הספרדי: 2017, 2021/2022 גביע העולם לקבוצות: 2017 ליגת האלופות: 2017/2018, 2021/2022, 2023/2024 אליפות ספרד: 2021/2022, 2023/2024 הסופר קאפ האירופי: 2022, 2024 נבחרת ספרד עד גיל 19 אליפות אירופה בכדורגל עד גיל 19: 2015 נבחרת ספרד עד גיל 21 אליפות אירופה בכדורגל עד גיל 21: 2019 אליפות אירופה בכדורגל עד גיל 21 - 2017: השחקן המצטיין, וקבוצת הטורניר. מדיה וקבצים בנושא דני סבאיוס בוויקישיתוף אתר האינטרנט הרשמי של דני סבאיוס דני סבאיוס, ברשת החברתית אקס (טוויטר) דני סבאיוס, באתר Transfermarkt דני סבאיוס, באתר Soccerway דני סבאיוס, באתר BDFutbol דני סבאיוס, באתר WorldFootball.net דני סבאיוס, באתר National Football Teams דני סבאיוס, באתר FootballDatabase.eu דני סבאיוס, באתר ESPN מיכאל יוכין‏, הזיזו אותו: דני סבאיוס ייזרק מריאל מדריד למרות הפוטנציאל הגדול, באתר וואלה, 30 ביוני 2019 פרופיל השחקן באתר ריאל מדריד מערכת וואלה! ספורט‏, דני סבאיוס חתם בריאל מדריד על חוזה ל-6 שנים, באתר וואלה, 14 ביולי 2017 דני סבאיוס הושאל לעונה אחת לארסנל, באתר ערוץ הספורט, 25 ביולי 2019
פטישי

האם התכוונתם ל... אורה פטישי – סופרת ישראלית דב פטישי – יזם וחלוץ ישראלי חנוך פטישי – טייס קרב ישראלי פטיש